দুর্ঘটনার কবলে শওকত মোল্লার গাড়ি, দেখুন কী অবস্থা

ভাঙ্গর: দুর্ঘটনার কবলে বিধায়কের কনভয়। অল্পের জন্য রক্ষা পেলেন বিধায়ক শওকত মোল্লা। ভাঙড় থেকে কলকাতা আসার পথে বামনঘাটায় দুর্ঘটনার কবলে ক্যানিং পূর্বের তৃণমূল কংগ্রেস বিধায়ক শওকত মোল্লার কনভয়।

জানা গিয়েছে, মঙ্গলবার সকালে ঘটনাটি ঘটেছে ভাঙড়ের বামনঘাটা এলাকায়। এদিন সকালে ক্যানিং পূর্বের বিধায়ক শওকত মোল্লা তাঁর কনভয় নিয়ে কলকাতায় যাচ্ছিলেন। সেই সময় কনভয়ের সামনে থাকা কলকাতা পুলিশের পাইলট কারের অ্যাক্সেলেটর ভেঙে গিয়ে সামনে একটি মোটর বাইকে ধাক্কা মারে। এরপর ধাক্কা মারে একটি বিদ্যুতের খুঁটিতে। এর পেছনেই ছিল বিধায়কের গাড়ি। অল্পের জন্য বিধায়কের গাড়ির চালক সজোরে ব্রেক কষে দাঁড়িয়ে যায়। এই ঘটনায় মোটর বাইকটি সম্পূর্ণ ভেঙে যায় এবং পাইলট কারের সামনের অংশ পুরো ভেঙে যায়। আহত বাইক চালকের তড়িঘড়ি চিকিৎসার ব্যবস্থা করেন বিধায়ক।

আরও পড়ুন: সেনার গাড়ি আটকাল কলকাতা পুলিশ, তারপর কী হল?

ঘটনার পর প্রশাসনের পক্ষ থেকে তদন্ত শুরু হয়েছে। কী কারণে এমন যান্ত্রিক ত্রুটি ঘটল, তা খতিয়ে দেখা হচ্ছে বলে জানানো হয়েছে।